b'\n_START_ARTICLE_\nFulehuk fyr\n_START_PARAGRAPH_\nFulehuk fyr ligger p\xc3\xa5 sk\xc3\xa6ret Fulehuk p\xc3\xa5 vestsiden af Oslofjorden som det \xc3\xb8stligste punktet i N\xc3\xb8tter\xc3\xb8y kommune i Vestfold fylke i Norge. Fyrlygten blev t\xc3\xa6ndt 1. november 1821. I 1841 blev fyret det f\xc3\xb8rste i landet med t\xc3\xa5geklokke. Klokken blev udskiftet b\xc3\xa5de i 1879 og 1885, den sidste gang p\xc3\xa5 grund af et havari p\xc3\xa5 sk\xc3\xa6ret. I 1912 blev der bygget et naust, og fyret fik elektricitet i 1938. I 1989 blev Fulehuk fyr slukket, og erstattet af Hollenderb\xc3\xa5en fyrlygte._NEWLINE_Den oprindelige fyrvogterbolig var bygget af sten, og var p\xc3\xa5 en etage. I 1910 ble fyret p\xc3\xa5bygget en etage af tr\xc3\xa6. I perioder boede ogs\xc3\xa5 fyrvogternes familier p\xc3\xa5 fyret._NEWLINE_Fulehuk st\xc3\xa5r ikke p\xc3\xa5 Riksantikvarens liste over bevaringsv\xc3\xa6rdige fyrstasjoner._NEWLINE_I 2005 k\xc3\xb8bte N\xc3\xb8tter\xc3\xb8y kommune fyret Fulehuk af Kystverket. En venneforening, Fulehuks venner, har p\xc3\xa5taget sig ansvaret for vedligehold af stedet.\n_START_SECTION_\nStednavnet Fulehuk\n_START_PARAGRAPH_\nOprindelsen til stednavnet Fulehuk er omstridt. Det kommer formentlig fra nederlandsk (Vuile Hoek = Det farlige n\xc3\xa6s), og har da ikke noget med fugle at g\xc3\xb8re. Den sproglige parallel i norsk er ordet ful, som betyder skummel. Skrivem\xc3\xa5den Fuglehuk er stadig i brug, og har v\xc3\xa6rt brugt l\xc3\xa6nge.'